open-index/open-wikipedia-markdown huggingface dataset:
สังฆาวาส

**สังฆาวาส** เป็นพื้นที่สำหรับพระสงฆ์ใช้เป็นที่อยู่อาศัยและปฏิบัติภารกิจส่วนตัวที่ไม่เกี่ยวกับพิธีการทางศาสนาโดยตรง 

## อาคารในเขตสังฆาวาส
อาคารในเขตสังฆาวาส ประกอบด้วย
# กุฏิ : บ้านสำหรับใช้จำวัดและอยู่อาศัย
# หอฉัน : อาคารที่ใช้เป็นที่ฉันภัตตาหาร 
# กัปปิยกุฎี : โรงเก็บของ
# วัจจกุฎี : อาคารสำหรับใช้ขับถ่าย
# ห้องสรงน้ำ : ห้องใช้อาบน้ำชำระกาย
# ชันตาฆรสถาน : โรงรักษาไฟและต้มน้ำ
# หอไตร : หอหนังสือที่ใช้เก็บรักษาคัมภีร์ทางศาสนาและพระไตรปิฎก
# อโรคยาคาร : อาคารที่เก็บยาคิลานเภสัชและห้องคิลานุปัฏฐากของพระสงฆ์
# หอสวดมนต์ : อาคารสำหรับทำวัตรสวดมนต์เช้าเย็น
# โรงเรียนพระปริยัติธรรม : อาคารที่ใช้สำหรับเล่าเรียนเขียนอ่าน

## หนังสืออ่านเพิ่มเติม
* สมคิด จิระทัศนกุล *วัด: พุทธศาสนสถาปัตยกรรมไทย * โรงพิมพ์มหาวิทยาลัยธรรมศาสตร์  พ.ศ. 2544. ISBN 974-6006-81-9

## แหล่งข้อมูลอื่น
* วัด : พุทธศาสนสถาปัตยกรรมไทย 
* พุทธศิลปะสถาปัตยกรรม ภาคต้น โดย พระพรหมพิจิตร

หมวดหมู่:สถาปัตยกรรมไทย
หมวดหมู่:องค์ประกอบของพุทธศาสนสถาน
มาซาฮิโระ นากาอิ

**มาซาฮิโระ นากาอิ** (; เกิดวันที่ 18 สิงหาคม ค.ศ. 1972) เป็นนักร้อง นักแสดง พิธีกรโทรทัศน์ และนักเขียนเพลงชาวญี่ปุ่น ซึ่งเคยเป็นหัวหน้าวงสแมป กลุ่มบอยแบนด์ที่ยุติกิจการแล้ว โดยเป็นบอยแบนด์ที่ขายดีที่สุดในทวีปเอเชีย

## ชีวิตช่วงต้น
นากาอิเกิดที่คูเงนูมะ นครฟูจิซาวะ จังหวัดคานางาวะ เป็นลูกคนสุดท้องจากพี่น้องสามคน เขาเป็นแฟนตัวยงของเบสบอล

จากวารสารโจเซเซเวนฉบับวันที่ 16 มีนาคม ค.ศ. 2017 เขาเริ่มมีความสัมพันธ์กับไมกะ ทาเกดะ นักออกแบบท่าเต้นอายุ 32 ปี ตั้งแต่เดือนกรกฎาคม ค.ศ. 2017

## อ้างอิง

## แหล่งข้อมูลอื่น
*

หมวดหมู่:สมาชิงวงสแมป
หมวดหมู่:ไอดอลญี่ปุ่น
หมวดหมู่:บุคคลจากฟูจิซาวะ
หมวดหมู่:นักดนตรีจากจังหวัดคานางาวะ
หมวดหมู่:นักแสดงชายชาวญี่ปุ่น
หมวดหมู่:นักร้องชายญี่ปุ่น
หมวดหมู่:จูเนียร์
หมวดหมู่:ผู้มีชื่อเสียงทางโทรทัศน์ชาวญี่ปุ่น
พระยานครน้อย

**พระยานครน้อย** เป็นกษัตริย์แห่งราชอาณาจักรล้านช้างรัชกาลที่ 23 เป็นโอรสของพระยาสุมังคละโพธิสัตว์หรือพระยาสุรินทร์แสนลือชัยเดิมชื่อว่าน้อย เมื่อพิจารณาจากราชทินนามแล้วเชื่อได้ว่าเคยอยู่ในตำแหน่งเจ้าเมืองนคร (นครพนม) มาก่อนด้วย

พระยานครน้อยสืบราชสมบัติต่อจากพระบิดาใน พ.ศ. 2125 อยู่ในราชสมบัติเพียงปีเดียว ตามพงศาวดารกล่าวว่าบรรดาเสนาอำมาตย์เห็นว่าพระองค์ไม่ทรงตั้งอยู่ในทศพิธราชธรรม จึงพร้อมใจปลดพระองค์ออกจากราชสมบัติในปี พ.ศ. 2126 และแจ้งไปยังกรุงหงสาวดีเพื่อขอแต่งตั้งเจ้านายลาวขึ้นเป็นกษัตริย์องค์ใหม่ แต่นักประวัติศาสตร์สันนิษฐานว่า พระองค์ถูกปลดจากราชสมบัติโดยเสนาบดีที่อยู่ฝ่ายตรงข้ามกับพระยาสุมังคละโพธิสัตว์เพื่อเปิดทางให้เชื้อสายของสมเด็จพระไชยเชษฐาธิราชที่แท้จริง คือ พระหน่อแก้วกุมาร ได้เสวยราชสมบัติแทน

หากแต่ว่าขณะนั้นอาณาจักรตองอูเกิดความยุ่งยากจากการประกาศเอกราชของกรุงศรีอยุธยาใน พ.ศ. 2127 และต้องทำศึกติดพันกับกรุงศรีอยุธยาและกบฏภายในราชอาณาจักรอยู่หลายปี ทำให้ฝ่ายหงสาวดีไม่ได้จัดการแต่งตั้งเชื้อพระวงศ์ลาวองค์ใดมาปกครองอาณาจักรล้านช้างแทนพระยานครน้อยทำให้อาณาจักรล้านช้างว่างกษัตริย์นานถึง 8 ปี

## อ้างอิง

* 
* 

หมวดหมู่:พระมหากษัตริย์ล้านช้าง
หมวดหมู่:บุคคลในคริสต์ศตวรรษที่ 16
นัมเบอร์วันส์ (อัลบั้มมารายห์ แครี)

**นัมเบอร์วันส์** () เป็นอัลบั้มที่ 8 ของศิลปินหญิงชาวอเมริกัน มารายห์ แครี ออกวางขายในยุโรปเมื่อวันที่ 16 พฤศจิกายน ค.ศ. 1998 โดยโคลัมเบีย เรคคอร์ดส เป็นอัลบั้มรวมเพลงอัลบั้มแรกของเธอที่มีเพลงอันดับ 1 ในบิลบอร์ดทั้งหมดของเธอ 13 เพลง ทางด้านอันดับอัลบั้มเปิดตัวใน 5 อันดับแรกบนชาร์ท 
ในอัลบั้มมีเพลงใหม่อย่าง "Sweetheart" ที่เธอร่วมงานกับ เจอร์เมน ดูปริ และเพลง "When You Believe" ที่ร้องกับวิทนีย์ ฮูสตันในเพลงประกอบภาพยนตร์เรื่อง เดอะ พรินซ์ ออฟ อียิปต์ (The Prince Of Egypt) และเพลง "I Still Believe" เพลงที่เธอนำมาทำใหม่ของเบรนด้า เค. สตารร์

จุดประสงค์ของการทำอัลบั้มนี้คือ การที่มารายห์ต้องการขอบคุณแฟนเพลงทุกคน ด้วยการรวมเพลงอันดับหนึ่งในอัลบั้มก่อน ๆ มาใส่ แล้วขับร้องเพลงใหม่เพิ่มเข้าไป ซึ่งมารายห์ได้ชี้แจงในปกซีดีไว้แล้ว

## ชื่อเพลงในอัลบั้ม
# "Sweetheart" featuring Jermaine Dupri (Rainy Davis, Peter Kessler) – 4:25 
# "When You Believe" with Whitney Houston (Stephen Schwartz, Babyface) – 4:36 
# "Whenever You Call" with Brian McKnight (Mariah Carey, Walter Afanasieff) – 4:23 
# "My All" (Carey, Afanasieff) – 3:52 
# "Honey" (Carey, Sean Combs, Q-Tip, Stevie J, Stephen Hague, Bobby Robinson, Ronald Larkins, Larry Price, Malcolm McLaren) – 5:00 
# "Always Be My Baby" (Carey, Jermaine Dupri, Manuel Seal) – 4:20 
# "One Sweet Day" with Boyz II Men (Carey, Michael McCary, Nathan Morris, Wanya Morris, Shawn Stockman, Afanasieff) – 4:42 
# "Fantasy" (Bad Boy remix) featuring Ol' Dirty Bastard (Carey, Chris Frantz, Tina Weymouth, Dave Hall, Adrian Belew, Steven Stanley) – 4:54 
# "Hero" (Carey, Afanasieff) – 4:20 
# "Dreamlover" (Carey, Hall) – 3:54 
# "I'll Be There" featuring Trey Lorenz (Berry Gordy, Jr., Bob West, Hal Davis, Willie Hutch) – 4:25 
# "Emotions" (Carey, David Cole, Robert Clivillés) – 4:10 
# "I Don't Wanna Cry" (Carey, Narada Michael Walden) – 4:49 
# "Someday" (Carey, Ben Margulies) – 4:07 
# "Love Takes Time" (Carey, Margulies) – 3:49 
# "Vision of Love" (Carey, Margulies) – 3:31 
# "I Still Believe" (Antonia Armato, Giuseppe Cantarelli) – 3:56 
### เพลงแถมนอกอเมริกา
* 18. "Without You" (Peter Ham, Tom Evans) – 3:35 
* 19. "Do You Know Where You're Going To? (Theme from Mahogany)" (Michael Masser, Gerald Goffin) – 3:47 
* 20. "All I Want for Christmas Is You" (Carey, Afanasieff) – 4:01

## อันดับและยอดขายอัลบั้ม

1 ยอดรวมถึง Soundscan และ BMG record club sales

## อ้างอิง

หมวดหมู่:มารายห์ แครี
หมวดหมู่:อัลบั้มเพลงฮิต
เกรเทสฮิตส์ (อัลบั้มมารายห์ แครี)

**เกรเทสฮิตส์** () คือชื่ออัลบั้มที่ 11 ของศิลปินหญิงชาวอเมริกัน มารายห์ แครี ออกวางขายในสหรัฐอเมริกาเมื่อวันที่ 4 ธันวาคม ค.ศ. 2001 โดยโคลัมเบีย เรคคอร์ดส เป็นอัลบั้มรวมเพลงประกอบด้วย ซีดี 2 แผ่น โดยแผ่นแรกเป็นเพลงฮิตตั้งแต่ปี 1990 ถึง 1995 และแผ่นที่ 2 เป็นเพลงฮิตตั้งแต่ปี 1996 ถึง 2000

## รายชื่อเพลง
;CD 1
# "Vision of Love" – 3:31
# "Love Takes Time" – 3:51
# "Someday" – 4:08
# "I Don't Wanna Cry" – 4:51
# "Emotions" – 4:10
# "Can't Let Go" – 4:29
# "Make It Happen" – 5:09
# "I'll Be There" featuring Trey Lorenz – 4:26
# "Dreamlover" – 3:55
# "Hero" – 4:20
# "Without You" – 3:37
# "Anytime You Need a Friend" – 4:27
# "Endless Love" with Luther Vandross – 4:21
# "Fantasy" – 4:04
#: Japan Only-bonus tracks:
# "Open Arms" - 3:30
# "Music Box" - 4:57
# "All I Want for Christmas Is You" - 4:02

;CD 2
# "One Sweet Day" with Boyz II Men – 4:43
# "Always Be My Baby" – 4:20
# "Forever" – 4:01
# "Underneath the Stars" – 3:35
# "Honey" – 5:02
# "Butterfly" – 4:36
# "My All" – 3:53
# "Sweetheart" with Jermaine Dupri – 4:24
# "When You Believe" with Whitney Houston – 4:36
# "I Still Believe" – 3:57
# "Heartbreaker" featuring Jay-Z – 4:48
# "Thank God I Found You" featuring Joe and 98 Degrees – 4:20
# "Can't Take That Away (Mariah's Theme)" – 4:34
# "Against All Odds (Take a Look at Me Now)" with Westlife - 3:21
# Bonus Tracks:
## "All I Want for Christmas Is You" (So So Def remix) featuring Lil' Bow Wow and Jermaine Dupri – 3:43
## "Never Too Far/Hero Medley - 4:21

## ชาร์ต

ยอดขายนี้รวมถึงยอดใน Soundscan sales

## อ้างอิง

หมวดหมู่:อัลบั้มเพลงของมารายห์ แครี
หมวดหมู่:อัลบั้มเพลงในปี พ.ศ. 2544
เดอะกริ๊นช์ ตัวเขียวป่วนเมือง

**เดอะกริ๊นช์ ตัวเขียวป่วนเมือง** () เป็นภาพยนตร์ที่สร้างมาจากเค้าเรื่องจากนิยายขายดีของ ดร.ซูส (ธีโอดอร์ ไกเซล) เรื่อง How The Grinch Stole Christmas ในภาพยนตร์ของผู้กำกับ รอน โฮวาร์ด ที่เคยกำกับภาพยนตร์อย่าง Apollo 13, Ransom, Cocoon และ Backdraft เป็นต้น ร่วมกับนักแสดงนำจิม แคร์รีย์ เขียนบทโดย ปีเตอร์ ซีแมน และ เจฟฟรีย์ ไพร์ซ (Who Framed Roger Rabbit?) อำนวยการสร้างโดย ไบรอัน เกรเซอร์ แห่ง อิมเมจิน เอนเตอร์เทนเม้นท์
ภาพยนตร์เรื่องนี้ฉายในประเทศไทยเมื่อ 15 ธันวาคม พ.ศ. 2543

## นักแสดง
นำแสดงโดย จิม แคร์รี่ย์ และหนูน้อยวัย 6 ขวบ เทเลอร์ มอมเซน และยังมีดาราอื่นๆ อีกได้แก่ คริสตีน บารานสกี้ รับบท มาร์ธา ฮูเวียร์, บิลล์ เออร์วินรับบท ลู ลู ฮู, มอลลีย์ แชนนอน รับบท เบ็ตตี้ ลู ฮู แม่ของหนูน้อยซินดี้, เจฟฟรีย์ แทมบอร์ รับบท นายกเทศมนตรี เมย์ ฮู และ เทย์เลอร์ มอมเซ่น เป็น ซินดี้ ลู ฮู โดยมี เซอร์ แอนโธนี ฮอปกิ้นส์ เป็นผู้เล่าเรื่อง

## แหล่งข้อมูลอื่น
* 

หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2543
หมวดหมู่:ภาพยนตร์ที่กำกับโดย รอน ฮาวเวิร์ด
พระยาสุมังคละโพธิสัตว์

**พระยาสุมังคละโพธิสัตว์** หรือ **พระยาสุมังคละโพธิสัตว์อัยการาชา** มีพระนามเดิมว่า **พระยาแสนสุรินทร์ขว้างฟ้า** หรือ **พระยาแสนสุรินทราชัย** เป็นพระมหากษัตริย์ลาวผู้ครองราชสมบัติสืบต่อจากสมเด็จพระไชยเชษฐาธิราช จารึกบางหลักเรียกชื่อว่า พระสุมังคละไอยโกโพธิสัตว์

## พระราชประวัติ
พระยาแสนสุรินทร์ลือชัยมีชื่อเดิมว่าจัน เกิดเมื่อ พ.ศ. 2055 ในสกุลนายบ้านแห่งหนึ่งในเขตเมืองหนองคายซึ่งขณะนั้นเป็นขอบขัณฑสีมาของราชอาณาจักรล้านช้าง  เป็นคนที่เฉลียวฉลาดและกล้าหาญมาก เริ่มเข้ารับราชการในรัชกาลพระยาโพธิสาลราช จนได้อยู่ในตำแหน่งพระยายศลือเกียรติ์และพระยาแสนเมือง (ในบรรดาศักดิ์ "พระยาแสนสุรินทร์ลือชัย") ในรัชสมัยสมเด็จพระไชยเชษฐาธิราชในคราวสงครามพระเจ้าไชยเชษฐาธิราชร่วมมือกับสมเด็จพระมหินทราธิราชแห่งกรุงศรีอยุธยาตีเมืองพิษณุโลก (อันเนื่องจากกรณีพระเทพกษัตรีย์) พระยาแสนสุรินทร์ลือชัยผู้นี้ก็ได้เข้าร่วมทัพในสงครามครั้งนี้ด้วย

เมื่อสมเด็จพระไชยเชษฐาธิราช หายสาบสูญไปใน พ.ศ. 2114 พระยาแสนสุรินทร์ลือชัยได้ขัดแย้งกับพระยาจันทสีหราช ซึ่งเป็นเสนาบดีคนสำคัญอีกคนหนึ่ง เนื่องจากต่างฝ่ายต่างต้องการเป็นผู้สำเร็จราชการแทนพระองค์พระหน่อแก้วกุมาร พระราชโอรสที่เหลืออยู่ของสมเด็จพระไชยเชษฐาธิราชจนก่อสงครามกลางเมืองขึ้น  ผลปรากฏว่าฝ่ายพระยาแสนสุรินทร์ลือชัยเป็นฝ่ายชนะและได้สถาปนาตัวเองเป็นผู้สำเร็จราชการแทนพระองค์ (แต่นักประวัติศาสตร์จัดให้เป็นกษัตริย์องค์หนึ่งด้วย) มีพระนามว่า **"พระสุมังคละโพธิสัตว์อัยการาชา"** ในปี พ.ศ. 2115 ขณะมีอายุได้ 60 ปี  แต่คนทั่วไปเรียกว่า "พระเจ้าปู่หลาน"

เหตุที่พระยาแสนสุรินทร์ลือชัยใช้นามข้างต้นนี้ เพราะว่าพระยาแสนสุรินทร์ฯ มีความสัมพันธ์กับพระหน่อแก้วกุมารในฐานะ พระอัยกา (ตา) เนื่องจากได้ถวายลูกสาวของตนให้เป็นพระสนมของสมเด็จพระไชยเชษฐาธิราช

พระสุมังคละโพธิสัตว์อัยการาชาครองราชสมบัติในกรุงเวียงจันทน์ได้เพียง 2-3 ปี ใน พ.ศ. 2118 กองทัพพม่าของพระเจ้าบุเรงนองสามารถตีกรุงเวียงจันทน์ได้สำเร็จเป็นครั้งที่ 2 พระองค์จึงหลบไปซ่อนตัวอยู่ในป่า ทางกองทัพพม่าจึงตั้งให้ เจ้ามหาอุปราชวรวงษา พระราชอนุชาของสมเด็จพระไชยเชษฐาธิราชปกครองกรุงเวียงจันทน์แทน

เมื่อกองทัพพม่าถอนทัพกลับไปแล้ว พระสุมังคละโพธิสัตว์อัยการาชาจึงออกจากป่ามาเข้าร่วมกับพระมหาอุปราช (เจ้ามหาอุปราชวรวงษา) แต่กลับถูกพระมหาอุปราชจับตัวส่งไปให้อาณาจักรตองอูแทน ซึ่งทางฝ่ายพม่าก็ให้การดูแลรับรองพระองค์เป็นอย่างดี ตราบจนกระทั่งเมื่อเกิดเหตุวุ่นวายในอาณาจักรล้านช้างจนทำให้พระมหาอุปราชสวรรคตใน พ.ศ. 2123 พระเจ้านันทบุเรงจึงส่งตัวพระสุมังคละโพธิสัตว์อัยการาชาให้กลับมาปราบปรามเหตุวุ่นวายและปกครองอาณาจักรล้านช้างอีกครั้ง โดยมีกองทัพพม่าคอยกำกับดูแลด้วย ในครั้งนี้พระองค์อยู่ในราชสมบัติต่อมาเพียง 2 ปีก็สวรรคตใน พ.ศ. 2125

พระสุมังคละโพธิสัตว์อัยการาชามีพระราชโอรสที่สืบราชสมบัติ 1 พระองค์ คือ พระยานครน้อย

## อ้างอิง

* 
* 

หมวดหมู่:พระมหากษัตริย์ล้านช้าง
ขอบฟ้า

thumb|right|ขอบฟ้า
thumb|right|ขอบฟ้าบนโลกที่มองจากยานอวกาศเอนดีวูร์ ค.ศ. 2002

**ขอบฟ้า** ( มาจากภาษากรีก Orizein แปลว่า *จำกัด*) หมายถึงเส้นที่แบ่งระหว่างพื้นดิน (พื้นโลกหรือดาวอื่น) กับท้องฟ้า หรือเป็นเส้นที่เป็นจุดตัดระหว่างส่วนที่มองเห็นบนพื้นดินกับอีกด้านหนึ่งซึ่งมองไม่เห็น ในหลายจุดบนโลก *ขอบฟ้าที่แท้จริง* อาจถูกบังโดยต้นไม้ อาคาร ภูเขา ฯลฯ กลายเป็นเพียง *ขอบฟ้าที่มองเห็น*

## ระยะทางของขอบฟ้า
thumb|right|250px|ขอบฟ้าสามประเภท
กำหนดให้ *d* มีหน่วยเป็นกิโลเมตร แทนระยะทางของ *ขอบฟ้าที่แท้จริง* จากความสูง *h* เป็นเมตร จากพื้นถึงนัยน์ตาของผู้สังเกตการณ์ (หรืออีกนัยหนึ่งคือความสูงจากการสังเกตการณ์มีผลต่อระยะทางของขอบฟ้า) ระยะทางระหว่างผู้สังเกตการณ์กับขอบฟ้าที่แท้จริงจะเท่ากับประมาณ

d = \sqrt{13h}

* หากมองจากพื้นดินโดยที่นัยน์ตาสูงจากพื้น *h* = 1.70 เมตร ขอบฟ้าที่แท้จริงจะอยู่ที่ 4.7 กิโลเมตร
* หากยืนอยู่บนอาคารหรือเนินเขาสูง 100 เมตร จะมองเห็นขอบฟ้าอยู่ที่ 36 กิโลเมตร

ในระบบอังกฤษ *d* มีหน่วยเป็นไมล์ *h* มีหน่วยเป็นฟุต และ 13 ก็ถูกเปลี่ยนเป็น 1.5 ดังนี้

d = \sqrt{1.5h}

* หากมองจากพื้นดินโดยที่นัยน์ตาสูงจากพื้น *h* = 5 ฟุต 7 นิ้ว ขอบฟ้าที่แท้จริงจะอยู่ที่ 2.89 ไมล์
* หากยืนอยู่บนอาคารหรือเนินเขาสูง 100 ฟุต จะมองเห็นขอบฟ้าอยู่ที่ 12.25 ไมล์

แต่สูตรเหล่านี้จะสามารถใช้ได้เมื่อ *h* มีค่าน้อยมากๆ เมื่อเทียบกับรัศมีของโลก (6371 กิโลเมตร) สำหรับสูตรของระยะทางขอบฟ้าที่แท้จริง แม้แต่การมองลงมาจากดาวเทียมก็ยังใช้ได้ มีดังนี้

d = \sqrt{2Rh + h^2}

เมื่อ *R* คือรัศมีของโลก (หรือดาวเคราะห์ที่ต้องการเปรียบเทียบ) และ *h* ควรเป็นหน่วยเดียวกันกับ *R* คือกิโลเมตร

ในสูตรทั้งหมดด้านบนนี้ *d* จะเป็นระยะทางที่เป็นเส้นตรงจากนัยน์ตาผู้สังเกตการณ์ไปยังขอบฟ้า แต่ก็ยังมีความสัมพันธ์บนส่วนโค้งหรือพื้นผิวโลก จากจุดที่พื้นที่ตั้งฉากกับผู้สังเกตการณ์กับขอบฟ้า เป็นระยะทาง *s* ดังนี้

\cos\frac{s}{R}=\frac{R}{R+h}

ทำให้ระยะทางบนพื้นโลก *s* มีค่าเท่ากับ

s=R\cos^{-1}\frac{R}{R+h}

ซึ่งระยะทางของ *d* กับ *s* จะมีค่าใกล้เคียงกันมาก จนสามารถถือได้ว่า *d* ≈ *s* เมื่อความสูงของผู้สังเกตการณ์ไม่มีผลต่อรัศมีของโลก นั่นคือ *h* ≪ *R*

หมวดหมู่:ภูมิศาสตร์
หมวดหมู่:ฟิสิกส์
เส้นขอบฟ้า

[thumb|300x300px| เส้นขอบฟ้าของโลเวอร์แมนฮัตตัน ปี 2021 คำว่า "Skyline" ใช้ครั้งแรกโดยระบุถึง[นครนิวยอร์ก ในปี 1896]]
**เส้นขอบฟ้า** () คือ โครงร่างหรือรูปร่างที่มองเห็นใกล้ขอบฟ้า อาจเป็นเส้นที่ได้จากโครงสร้างโดยรวมของเมือง หรือจากการเข้ามาของมนุษย์ในพื้นที่ชนบทหรือจากธรรมชาติที่เกิดขึ้นบริเวณที่ท้องฟ้าบรรจบกับอาคารหรือพื้นดิน

เส้นขอบฟ้าของเมืองเปรียบเสมือนลายนิ้วมือ เนื่องจากเส้นขอบฟ้าแต่ละแห่งไม่มีที่ใดเหมือนกัน ด้วยเหตุนี้ รายการข่าวและกีฬา รายการโทรทัศน์และภาพยนตร์จึงมักแสดงเส้นขอบฟ้าของเมืองเพื่อกำหนดตำแหน่ง คำว่า *The Sky Line of [[นครนิวยอร์ก|New York City]]* ใช้ครั้งแรกในปี 1896 ใช้เป็นชื่อภาพพิมพ์หินสีของชาลส์ แกรม (Charles Graham)  

## อ้างอิง

หมวดหมู่:ตึกระฟ้า
หมวดหมู่:คำศัพท์สถาปัตยกรรม
หมวดหมู่:นคร
หมวดหมู่:ภูมิทัศน์เมือง
เซเรียอา ฤดูกาล 1994-1995

หมวดหมู่:ฟุตบอลในประเทศอิตาลี
หมวดหมู่:ฤดูกาลในเซเรียอา
การระเบิดฆ่าตัวตาย

**การระเบิดฆ่าตัวตาย** หรือ **การระเบิดพลีชีพ** เป็นการการโจมตี ผู้อื่นโดยเจตนา ที่ผู้ก่อเหตุจะจบชีวิตตัวเองไปด้วย การโจมตีเหล่านี้เป็นรูปแบบหนึ่งของการฆาตกรรมแล้วฆ่าตัวตาย ซึ่งมักเกี่ยวข้องกับการก่อการร้ายหรือสงคราม ผู้โจมตีมักถูกตราหน้าว่าเป็นผู้ก่อการร้าย การระเบิดพลีชีพในทางทหารไม่ได้มีข้อห้ามที่ชัดเจนในกฎหมายระหว่างประเทศ แต่บางครั้งก็อาจละเมิดข้อห้ามเกี่ยวกับการทรยศหักหลังหรือการโจมตีเป้าหมายพลเรือน การระเบิดฆ่าตัวตายเกิดขึ้นในหลายรูปแบบ ตั้งแต่ทางทหาร เช่นนักบินคามิคาเซ่ของญี่ปุ่นในช่วง สงครามโลกครั้งที่สอง (ค.ศ. 1944–1945) ไปจนถึงการก่อการร้ายของชาวอิสลามแบบร่วมสมัย รวมถึงวินาศกรรม 11 กันยายน และการระเบิดพลีชีพที่ใช้เพื่อแสดงถึงอุดมการณ์ทางการเมืองที่หลากหลาย ตั้งแต่ฝ่ายขวาจัด (ญี่ปุ่นและเยอรมนีในสงครามโลกครั้งที่สอง) ไปจนถึงฝ่ายซ้ายจัด (เช่น PKK และ JRA)

## อ้างอิง


หมวดหมู่:อาชญากรรม
สปิริตออฟเซนต์หลุยส์

**สปิริตออฟเซนต์หลุยส์** () ชื่อของเครื่องบินสร้างเองที่ ชาลส์ ลินด์เบิร์ก ใช้ในเดินทางคนเดียวโดยไม่หยุดพัก ข้ามมหาสมุทรแอตแลนติก จากนครนิวยอร์กไปยังปารีส
เป็นเครื่องบินใบพัด ปีกชั้นเดียว ออกแบบโดยนาย โดนัลด์ ฮอลล์ โดยดัดแปลงมาจากเครื่องบินแบบ Ryan M-2 strut-braced monoplane
ใช้เครื่องยนต์แบบ Wright Whirlwind J-5C มีกำลัง 223 แรงม้า มีความกว้างปีก 14 m ยาว 8 m สูง 3 m น้ำหนักรวมสัมภาระและผู้โดยสาร 2,330 kg น้ำหนักเครื่องเปล่า 975 kg ผู้ผลิตคือ บริษัท ไรอัน แอร์ไลน์ส จำกัด

## อ้างอิง

หมวดหมู่:เครื่องบิน
เกมโชว์

**เกมโชว์** () เป็นรูปแบบหนึ่งของรายการโทรทัศน์ นำเสนอโดยให้แขกรับเชิญซึ่งอาจจะเป็นดารานักแสดงหรือคนจากทางบ้าน เล่นเกมหรือเปิดป้ายเพื่อรับของรางวัลหรือเงินรางวัลต่าง ๆ บางรายการอาจจะเปิดโอกาสให้ผู้ชมทางบ้านมีส่วนร่วมด้วยการโทรศัพท์เข้ามาร่วมสนุกหรือส่งข้อความสั้นเข้ามาตอบคำถาม ปัจจุบันมีอยู่หลายรูปแบบ เช่น ควิซโชว์ เรียลลิตี้โชว์ ฯลฯ

## ประวัติ
สำหรับประวัติของรายการเกมโชว์ที่เริ่มในสหรัฐอเมริกานั้น มีต้นกำเนิดมาจากรายการวิทยุ เมื่อราวทศวรรษ 1930 โดยเริ่มจากผู้จัดรายการวิทยุมักจะสอดแทรกเกมการแข่งขันต่าง ๆ ในรายการ และให้ผู้ฟังมีส่วนร่วมเล่นเกมด้วยรายการประเภทนี้ได้รับความนิยมมาก ดังนั้น ในราวทศวรรษ 1940 ผู้ผลิตรายการโทรทัศน์ เช่น รายการ Cash and Cary หรือ Play the game และได้รับความนิยมจากผู้ชมเป็นอย่างมาก ในทศวรรษดังกล่าว จึงมีการขยายตัวของทั้งรายการประเภท Game show และ Quiz show มากกว่า 15 รายการ

ในช่วงทศวรรษ 1950 เมื่อมีรายการประเภท Game show มากขึ้น แต่ละรายการจึงได้พยายามหารูปแบบแปลก ๆ เนื้อหาใหม่ ๆ มาเป็นจุดขาย เช่น การเชิญบุคคลที่มีชื่อเสียงมาร่วมรายการ หรือการให้ผู้ชมมาเล่าเรื่องชีวิตอันรันทดของตนเอง แล้วให้ผู้ชมในห้องส่งเป็นคนตัดสิน เป็นต้น กลยุทธ์ที่ถูกนำมาใช้ต่อมาคือ การนำรางวัลมาเป็นสิ่งเร้าใจมากยิ่งขึ้น แต่ต่อมารายการเกมโชว์ประเภทแจกรางวัลมหาศาล คือ Twenty one ถูกจับได้ว่าเป็นรายการที่หลอกลวงคนดู ดังนั้น สภานิติบัญญัติของอเมริกาจึงได้ออกกฎหมายพิจารณาและควบคุมรายการชองรางวัลแบบนี้

การแสวงหากลยุทธ์ใหม่ ๆ ของรายการเกมโชว์ยังคงดำเนินต่อมาพร้อมกับการขยายตัวของรายการตลอดช่วงทศวรรษ 1970 การใช้พิธีกรคู่หญิงชายที่มีการพูดจาหยอกล้อกันบ้าง เสียดสีในเรื่องเพศบ้าง หรือการนำเอาความลับของตนมาเล่า แต่แม้กระนั้นก็ไม่มีการสร้างสรรค์อะไรใหม่ขึ้นมาในช่วงทศวรรษ 1980 ผู้ชมจึงเริ่มเกิดความเบื่อหน่าย และทำให้รายการเกมโชว์จำนวนมากต้องยุบเลิกไป อย่างไรก็ตาม ในช่วงทศวรรษ 1980 นี้ มีสถานีโทรทัศน์เกิดขึ้นมากมายและยังออกอากาศตลอด 24 ชั่วโมง ทำให้ทางสถานีต้องพยายามผลิตและสร้างสรรค์รายการที่มีต้นทุนการผลิตต่ำ รายการเกมโชว์ก็คือตัวเลือกตัวหนึ่งในช่วงนี้ มีรายการเกมโชว์บางรายการที่ได้รับความนิยมอย่างมาก เช่น Wheel of Fortune, Jeopardy!, The Price is Right, Let's Make A Deal, Hollywood Squares

จากประวัติที่ผ่านมาของรายการเกมโชว์ในสหรัฐฯ จะเห็นได้ว่า แม้รายการประเภทนี้อาจจะได้รับความนิยมแบบขึ้น ๆ ลง ๆ จากผู้ชม แต่สิ่งหนึ่งที่แน่นอนก็คือ รายการประเภทนี้ได้คงอยู่คู่กับโทรทัศน์มาตลอดเวลานับแต่ถือกำเนิดมาจนถึงปัจจุบัน
	
ส่วนประวัติของรายการเกมโชว์ในประเทศไทยนั้น เริ่มต้นเมื่อประมาณปี พ.ศ. 2500 โดยได้นำเอาแนวความคิดมาจากรายการเกมโชว์ในต่างประเทศ และมาดัดแปลงให้เข้ากับลักษณะของไทย เช่น ปัญหาผะหมี 20 คำถาม หรือนาทีทอง จนมาถึงยุคของรายการมาตามนัด เมื่อปี พ.ศ. 2527 ผลิตโดยรัชฟิล์มทีวี ซึ่งถือเป็นเกมโชว์แรกของไทยที่ประสบความสำเร็จอย่างสูง และปลุกกระแสเกมโชว์ในไทยอย่างแท้จริง ต่อมาได้มีการพัฒนาในหลากหลายรูปแบบ เช่น ควิซโชว์ เรียลลิตี้เกมโชว์ เป็นต้น  

ลักษณะของรายการก็จะเป็นการทายปัญหาในทุกรูปแบบ ทั้งปัญหาที่เป็นความรู้แบบวิชาการ เช่น รายการช่องนำโชค หรือความรู้รอบตัวเช่น รายการบะหมี่ ต่อมาได้มีรายการเสี่ยงโชคเข้ามาผสมด้วยเช่น รายการกล่องวิเศษ ประตูดวง นาทีทอง ประวัติศาสตร์ของรายการเกมโชว์ในสังคมไทยก็มีเส้นทางที่คล้ายคลึงกับต้นตำรับคือ สหรัฐอเมริกา กล่าวคือแม้จะมีกระแสความนิยมสูงบ้างต่ำบ้าง แต่ก็เป็นรายการคู่ขวัญกับโทรทัศน์มาโดยตลอด

## ดูเพิ่ม
* รายชื่อเกมโชว์ไทย


หมวดหมู่:ประเภทของรายการโทรทัศน์
นักดนตรี

[thumb|[Guy Pratt นักดนตรีมืออาชีพ กำลังเล่นกีตาร์เบส]]
**นักดนตรี** หมายถึง บุคคลที่เล่นเครื่องดนตรี หรือผู้ที่มีความสามารถทางด้านดนตรี ไม่ว่าจะเป็นนักประพันธ์เพลง วาทยากร หรือนักแสดงดนตรี ก็สามารถเรียกว่านักดนตรีได้ นักดนตรีมีความสามารถเฉพาะบางแนวเพลง หรือบางคนอาจเล่นในแนวเพลงที่แตกต่างกันออกไป ตัวอย่างทักษะต่าง ๆ ของนักดนตรี ได้แก่ การแสดง การอำนวยเพลง การร้องเพลง องค์ประกอบ การจัดการ และการเรียบเรียงเพลง

## ดูเพิ่ม
* การร้องเพลง
* คีตกวี

## อ้างอิง

## แหล่งข้อมูลอื่น
เหล็กกล้า

thumb|225px|สะพานเหล็ก
[thumb|225px|สาย[เคเบิลที่ทำจากเหล็กกล้า]]

**เหล็กกล้า** () คือ เหล็ก ที่ผ่านกรรมวิธีเพิ่มสาร เช่น คาร์บอน และโลหะชนิดอื่น ๆ เข้าไปเพื่อปรับปรุงคุณสมบัติของเหล็กให้ดีขึ้น แบ่งเป็น:

* **เหล็กกล้าคาร์บอน** (carbon steel) คือเหล็กกล้าที่มีการเพิ่มธาตุคาร์บอน(สัญลักษณ์ทางเคมี : C) เข้าไป เพื่อเพิ่มคุณสมบัติทางกลให้กับเหล็ก
* **เหล็กกล้าประสม** (alloy steel)
เหล็กกล้า 	มีการผลิตเหล็กกล้าคุณภาพต่ำในช่วงก่อนยุคฟื้นฟูศิลปวิทยาการ และเริ่มมีวิธีผลิตที่มีประสิทธิภาพตั้งแต่พุทธศตวรรษที่ 22 และเริ่มเป็นสินค้าที่มีต้นทุนการผลิตต่อหน่วยถูกตั้งแต่ช่วงพุทธศตวรรษที่ 24 และการลดต้นทุนการผลิตยังช่วยเพิ่มคุณภาพของเหล็กกล้าด้วย ทุกวันนี้ เหล็กกล้าเป็นวัตถุดิบทั่วไปในการก่อสร้างอาคารและเครื่องมือต่าง ๆ

## คุณสมบัติของวัตถุดิบ
เหล็กเป็นเช่นเดียวกับโลหะส่วนใหญ่คือพบบนพื้นผิวของโลกในรูปของธาตุ และพบได้ในบริเวณที่มีออกซิเจนหรือกำมะถัน แร่ที่มีเหล็กได้แก่ Fe2O3 ซึ่งอยู่ในรูปไอรอนออกไซด์ พบในแร่ฮีมาไทต์ และ FeS หรือไพไรต์ เหล็กอาจสกัดออกจากสินแร่อโลหะโดยการย้ายออกซิเจนออกด้วยธาตุที่ทำปฏิกิริยากับคาร์บอน กระบวนการนี้เรียกว่าการถลุงแร่ ใช้กับโลหะด้วยอุณหภูมิต่ำกว่าจุดหลอมเหลว ทองแดงหลอมเหลวที่อุณหภูมิสูงกว่า 1,000 องศาเซลเซียส ในขณะที่ดีบุกหลอมเหลวประมาณ 250 องศาเซลเซียส โลหะผสมของเหล็กที่มีคาร์บอนมากกว่า 1.7% หลอมเหลวที่อุณหภูมิ 1,370 องศาเซลเซียส  อุณหภูมิเหล่านี้สามารถจัดให้มีได้ด้วยวิธีโบราณที่ใช้กันมาอย่างน้อย 6,000 ปี (ตั้งแต่ยุคทองแดง) เพราะอัตราการเกิดออกซิเดชันเพิ่มขึ้นได้เองอย่างรวดเร็วเมื่อถึง 800 องศาเซลเซียส จึงมีความสำคัญที่ว่าการถลุงแร่ต้องทำในสภาพแวดล้อมที่มีออกซิเจนน้อย เหล็กหลอมเหลวต่างจากทองแดงและดีบุกที่ว่าสามารถละลายคาร์บอนได้ ทำให้ผลที่ได้จากการถลุงเป็นโลหะผสมที่มีคาร์บอนมากที่เรียกว่าเหล็กกล้า 
thumb|right|250px|เหล็กที่ใช้ผลิตเหล็กกล้า

แม้ว่าความเข้มข้นที่ใช้ผลิตเหล็กกล้าอยูในช่วงแคบ ส่วนผสมระหว่างคาร์บอนและเหล็กเกิดได้ในโครงสร้างที่ต่างกัน ซึ่งมีคุณสมบัติต่างกัน ซึ่งเป็นสิ่งที่ต้องเข้าใจในการผลิตเหล็กกล้าคุณภาพดี ที่อุณหภูมิห้อง รูปแบบที่เสถียรที่สุดของเหล็กเหล็ก a ซึ่งเป็นโลหะที่มีความอ่อนนุ่มปานกลางที่ละลายคาร์บอนได้ด้วยความเข้มข้นที่ต่ำ (น้อยกว่า 0.021% ที่ 910 ๐C) อุณหภูมิสูงกว่านี้ เฟอร์ไรต์จะเปลี่ยนรูปไปเป็นรูปแบบอัสเทไนต์หรือเหล็ก y ซึ่งมีความอ่อนนุ่มใกล้เคียงกันแต่ละลายคาร์บอนได้มากกว่า เมื่ออัสเทไนต์ที่มีคาร์บอนมากเย็นตัวลง ส่วนผสมพยายามจะกลับไปจัดตัวแบบเฟอร์ไรต์ ทำให้มีคาร์บอนที่มากเกินไป วิธีหนึ่งที่คาร์บอนส่วนเกินจะออกมาจากอัสเทไนต์คือการเกิดซีเมนไตต์เพื่อตกตะกอนส่วนผสม ทำให้โลหะที่เหลือมีความบริสุทธิ์และกลับไปอยู่ในรูปเฟอร์ไรต์ได้ ทำให้ได้เป็นส่วนผสมของเฟอร์ไรต์-ซีเมนไตต์ ซีเมนไตต์มีสูตรโครงสร้างเป็น Fe3C รูปแบบของซีเมนไตต์เกิดในบริเวณที่มีคาร์บอนสูงในขณะที่บริเวณอื่นรอบ ๆเปลี่ยนรูปไปเป็นเฟอร์ไรต์

## ประวัติการผลิตเหล็กกล้า
[thumb|left|230px|การถลุงเหล็กใน[ยุคกลาง]]
#### เหล็กกล้าโบราณ
เหล็กกล้าเป็นสิ่งที่ผลิตได้ตั้งแต่สมัยโบราณ บางส่วนของเหล็กกล้าในยุคแรกพบที่แอฟริกาตะวันออก เมื่อ 1,400 ปีก่อนคริสตกาล ในศตวรรษที่ 4 ก่อนคริสตกาลมีการผลิตอาวุธด้วยเหล็กกล้าในคาบสมุทรไอบีเรีย ส่วนเหล็กกล้านอริกมีใช้ในกองทัพโรมัน ในจีนสมัยที่มีสงครามระหว่างรัฐ (403 – 221 ปีก่อนคริสตกาล) มีการใช้เหล็กกล้าแล้วเช่นกัน ในสมัยราชวงศ์ฮั่นมีการผลิตเหล็กกล้าโดยการหลอมเหล็กหลอมควบคู่กับแร่เหล็กได้เป็นเหล็กกล้าที่มีคาร์บอนปานกลาง

## อ้างอิง

หมวดหมู่:วัสดุก่อสร้าง
พริกขี้หนู

**พริกขี้หนู** () อยู่ในวงศ์ *Solanaceae*  มีลักษณะเป็นไม้ต้น ความสูง 30-120 cm ใบมีลักษณะแบนและเรียบมัน ผลมีขนาดเล็กเรียวยาวประมาณ 2-3 ซ.ม. เมื่อดิบผลมีสีเขียวเข้ม เมื่อสุกจะค่อย ๆ เปลี่ยนเป็นสีแดง มีรสเผ็ดจัด นิยมใช้เป็นส่วนประกอบในอาหารไทยหลากหลายชนิด ชื่อในภาษาอังกฤษมีหลายชื่อ ได้แก่ Chilli Padi, Bird's Eye Chilli, Bird Chilli, Thai pepper, พริกขี้หนู

## อ้างอิง

หมวดหมู่:ผัก
หมวดหมู่:พริก
หมวดหมู่:สมุนไพร
หมวดหมู่:เครื่องเทศ
หมวดหมู่:วงศ์มะเขือ
ท่าอากาศยานนานาชาติฟีนิกซ์สกายฮาร์เบอร์

**ท่าอากาศยานนานาชาติฟินิกซ์ สกาย ฮาร์เบอร์** () ตั้งอยู่ที่เมืองฟินิกซ์ ในมาริโคปา เคาน์ตี รัฐแอริโซนา สหรัฐอเมริกา ห่างจากตัวเมืองไปทางตะวันออกประมาณ 4.8 กิโลเมตร (3 ไมล์) โดยเป็นท่าอากาศยานที่สำคัญของภูมิภาคอเมริกาตะวันตกเฉียงใต้ และมีผู้ใช้บริการมากเป็นอันดับ 8 ของสหรัฐอเมริกาhttp://www.aci-na.org/asp/traffic.asp?art=215  นอกจากนี้ฟินิกซ์ยังเป็นท่าอากาศยานหลักของยูเอสแอร์เวย์ และเซาต์เวสต์แอร์ไลน์

## อาคารผู้โดยสาร และสายการบิน
### อาคารผู้โดยสาร 2
* เกรตเลกแอร์ไลน์
* คอนติเนนตัล แอร์ไลน์
** คอนติเนนตัลเอ็กซ์เพรส ให้บริการโดย โชโตกัวแอร์ไลน์
** คอนติเนนตัลเอ็กซ์เพรส ให้บริการโดย เอ็กซ์เพรสเจ็ตแอร์ไลน์
* ยูไนเต็ดแอร์ไลน์
** เท็ด ให้บริการโดย ยูไนเต็ดแอร์ไลน์
** ยูไนเต็ดเอ็กซ์เพรส ให้บริการโดย สกายเวสต์
* อลาสกาแอร์ไลน์
* แอร์แคนาดา

### อาคารผู้โดยสาร 3
#### อาคารเทียบเครื่องบินฝั่งเหนือ
* ซันคันทรีย์แอร์ไลน์
* เดลต้า แอร์ไลน์
** เดลต้าคอนเนคชั่น ให้บริการโดย สกายเวสต์
** เดลต้าคอนเนคชั่น ให้บริการโดย เอ็กซ์เพรสเจ็ตแอร์ไลน์
* นอรธ์เวสต์แอร์ไลน์
* ฟรอนเทียร์แอร์ไลน์
* แอร์ทรานแอร์เวย์
#### อาคารเทียบเครื่องบินฝั่งใต้
* เจ็ตบลูแอร์เวย์
* มิดเวสต์แอร์ไลน์
* อเมริกันแอร์ไลน์
* ฮาวายเอียนแอร์ไลน์

### อาคารผู้โดยสาร 4
#### อาคารเทียบเครื่องบิน เอ
* ยูเอสแอร์เวย์
** ยูเอสแอร์เวย์ ให้บริการโดย อเมริกาเวสต์แอร์ไลน์
#### อาคารเทียบเครื่องบิน บี
* บริติช แอร์เวย์
* เม็กซิกานา
* ยูเอสแอร์เวย์
** ยูเอสแอร์เวย์ ให้บริการโดย อเมริกาเวสต์แอร์ไลน์
** ยูเอสแอร์เวย์เอ็กซ์เพรส ให้บริการโดย เมซาแอร์ไลน์
** ยูเอสแอร์เวย์เอ็กซ์เพรส ให้บริการโดย แอร์มิดเวสต์
* เวสต์เจ็ต
* แอโรเม็กซิโก
#### อาคารเทียบเครื่องบิน ซี
* เซาต์เวสต์แอร์ไลน์
* เอทีเอแอร์ไลน์
#### อาคารเทียบเครื่องบิน ดี
* เซาต์เวสต์แอร์ไลน์

## อ้างอิง

## แหล่งข้อมูลอื่น
* ท่าอากาศยานนานาชาติฟินิกซ์ สกาย ฮาร์เบอร์ 

หมวดหมู่:สิ่งก่อสร้างในรัฐแอริโซนา
ไส้เดือนยักษ์กีนาบาลู

**ไส้เดือนยักษ์กีนาบาลู** ()  เป็นสัตว์จำพวก Annelid มีสีเทาออกน้ำเงิน พบได้เฉพาะแถบยอดเขากีนาบาลูบนเกาะบอร์เนียว เมื่อโตเต็มที่จะมีความยาวราว 70 ซม. อาศัยอยู่ในโพรงในดินที่หนานุ่มบนระดับความสูง 3,000 เมตรเหนือระดับน้ำทะเล ผิวหนังปกคลุมด้วยขนขนาดเล็กที่มองไม่เห็นด้วยตาเปล่า ทำให้ผิวเป็นเงามันสีเหลือบออกเขียว นักล่าตามธรรมชาติของไส้เดือนชนิดนี้คือ ปลิงแดงยักษ์กีนาบาลู ซึ่งเป็น annelid ขนาดใหญ่อีกชนิดหนึ่ง สัตว์ทั้งสองชนิดนี้พบเห็นได้เฉพาะเวลาฝนตกหนักหรือหลังฝนหยุดตกไม่นาน

## อ้างอิง
* ปลิงยักษ์และหนอนยักษ์ในอุทยานกีนาบาลู, บอร์เนียว, มาเลเซีย (ภาษาอังกฤษ)
หมวดหมู่:สัตว์ไม่มีกระดูกสันหลัง

หมวดหมู่:สิ่งมีชีวิตเฉพาะถิ่น
หลี่เถียไกว่

**หลี่เถียไกว่** (; "หลี่ไม้เท้าเหล็ก") เป็นบุคคลในประมวลเรื่องปรัมปราจีน ลัทธิเต๋าจัดเข้าเป็นเซียนองค์หนึ่งในกลุ่มโป๊ยเซียน (แปดเซียน) ได้รับการพรรณนาว่า เป็นบุคคลอารมณ์ร้อน แต่มีเมตตาต่อผู้ยากไร้หรือเจ็บป่วย และมักปรุงยาวิเศษด้วยน้ำเต้า นอกจากนี้ ยังได้รับการแสดงภาพเป็นชายแก่อัปลักษณ์ หนวดเครารุงรัง ผมเผ้ายุ่งเหยิง สวมมงคลทองคำบนศีรษะ ถือไม้เท้าเหล็กอันหนึ่ง และถือหรือสะพายน้ำเต้าลูกหนึ่ง อนึ่ง ยังมีการพรรณนาว่า เขาจุติลงมายังโลกมนุษย์ในร่างขอทาน แล้วใช้อำนาจวิเศษช่วยเหลือผู้เข็ญใจหรือถูกกดขี่

ตำนานว่า หลี่เกิดในคริสต์ศตวรรษที่ 13 ช่วงราชวงศ์ยฺเหวียน (ค.ศ. 1279–1368) และมีชื่อจริงว่า "หลี่ เสฺวียน" (李玄) แต่บางตำนานก็ว่า เขาเป็นศิษย์ของเหลาจึ (老子; "ครูเฒ่า") ซึ่งหมายความว่า เขามีชีวิตอยู่ในคริสต์ศตวรรษที่ 6

## อ้างอิง

หมวดหมู่:โป๊ยเซียน
อุทยานแห่งชาติชิเรโตโกะ

**อุทยานแห่งชาติชิเรโตโกะ** () มีอาณาเขตครอบคลุมพื้นที่ส่วนใหญ่ของคาบสมุทรชิเรโตโกะที่ปลายสุดทางตะวันออกเฉียงเหนือของเกาะฮกไกโด ประเทศญี่ปุ่น คำว่า "ชิเรโตโกะ" เป็นคำในภาษาไอนุ มีความหมายว่า "จุดสุดขอบโลก"

คาบสมุทรแห่งนี้อยู่ในพื้นที่ที่ห่างไกลจากเมืองมากที่สุดแห่งหนึ่งในญี่ปุ่น ทำให้มีพื้นที่หลายส่วนบนคาบสมุทรที่เข้าถึงได้จากการเดินเท้าและทางเรือเท่านั้น อุทยานนี้เป็นที่รู้จักกันว่าเป็นแหล่งที่พบประชากรหมีเป็นจำนวนมากที่สุดในญี่ปุ่น

เมื่อ พ.ศ. 2548 องค์การยูเนสโกได้ขึ้นทะเบียนพื้นที่บนคาบสมุทรนี้ให้เป็นแหล่งมรดกโลก และได้เสนอให้ญี่ปุ่นพัฒนาพื้นที่นี้ร่วมกับหมู่เกาะคูริลของรัสเซียให้เป็น "อุทยานสันติภาพมรดกโลก"

## มรดกโลก
ชิเรโตโกะได้รับการขึ้นทะเบียนเป็นแหล่งมรดกโลกในการประชุมคณะกรรมการมรดกโลกสมัยสามัญครั้งที่ 29 เมื่อ พ.ศ. 2548 (2005) ที่เมืองเดอร์บัน ประเทศแอฟริกาใต้ ด้วยข้อกำหนดและหลักเกณฑ์ในการพิจารณา ดังต่อไปนี้
* **(ix)** - เป็นแหล่งที่เกิดจากปรากฏการณ์ทางธรรมชาติที่มีเอกลักษณ์หายากหรือสวยงามเป็นพิเศษ เช่น แม่น้ำ น้ำตก ภูเขา
* **(x)** - เป็นถิ่นที่อยู่อาศัยของชนิดสัตว์และพันธุ์พืชที่หายากหรือที่ตกอยู่ในสภาวะอันตราย แต่ยังคงสามารถดำรงชีวิตอยู่ได้ ซึ่งรวมถึงระบบนิเวศอันเป็นแหล่งรวมความอุดมสมบูรณ์ของพืชและสัตว์ที่ทั่วโลกให้ความสนใจด้วย

## แหล่งข้อมูลอื่น
* 

หมวดหมู่:IUCN ประเภท II
ชิเรโตโกะ
หมวดหมู่:แหล่งมรดกโลกในประเทศญี่ปุ่น
หมวดหมู่:แหล่งมรดกโลกทางธรรมชาติ
หมวดหมู่:กิ่งจังหวัดโอค็อตสค์
อึ้งเซียะ

**อึ้งเซียะ** *(Huang Shang)* เป็นตัวละครที่ถูกกล่าวอ้างถึงโดยตัวละครในนิยายเรื่อง มังกรหยก เท่านั้น ดังนั้น ความเก่งกาจของอึ้งเซียะจึงมิอาจประเมินได้ เขาได้รับการกล่าวขานว่าเป็นผู้คิดค้นคัมภีร์นพเก้า

การสร้างตัวละครอุปโลกน์อย่าง *อึ้งเซียะ* นั้น คาดว่าน่าจะได้อิทธิพลมาจากเทพบุตรงูทองแหเซาะหงี เนื่องจากทั้งสองคนนั้นมีบุคลิก และเหตุการณ์เกือบใกล้เคียงกัน กล่าวคือ ทั้งอึ้งเซียะและแหเซาะหงีนั้น ต่างก็ฝึกวิชาเพื่อนำไปใช้แก้แค้นแทนครอบครัวด้วยกันทั้งคู่, แนวทางวิชาของทั้งสองคนก็เป็นแบบผสมผสานวิชาของค่ายสำนักต่าง ๆ เข้าไว้ด้วยกัน, รวมกับบุคลิกที่แปลกประหลาดของทั้งสองคนก็ทำให้น่าเชื่อว่า อึ้งเซียะได้รับอิทธิพลมาจากแหเซาะหงีตัวละครอุปโลกน์จากเรื่อง เพ็กฮ้วยเกี้ยม มาสูงมากทีเดียว เนื่องจาก เพ็กฮ้วยเกี้ยม นั้นได้เขียนขึ้นมาก่อนเรื่อง มังกรหยก ภาค 1

หมวดหมู่:ตัวละครของกิมย้ง
หมวดหมู่:ตัวละครในนิยายกำลังภายใน
ทวินซิกแนล

**ทวินซิกแนล** () เป็นการ์ตูนญี่ปุ่นแนวโชเน็น เรื่องราวเกี่ยวกับหุ่นยนต์เหมือนมนุษย์ที่สามารถแปลงร่างกลายเป็นหุ่นยนต์ตัวเล็กเนื่องจากบั๊กภายในตัว และการต่อสู้ระหว่างมนุษย์ผู้สร้าง

## เนื้อเรื่อง

## ตัวละคร

## รายชื่อตอน

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง‎
ริเวนเดลล์

thumb|250px|ริเวนเดลล์ จากภาพยนตร์เดอะลอร์ดออฟเดอะริงส์

**ริเวนเดลล์** (Rivendell) เป็นชื่ออาณาจักรแห่งหนึ่งของพวกเอลฟ์ ในจินตนิยายเรื่อง เดอะลอร์ดออฟเดอะริงส์ ของ เจ. อาร์. อาร์. โทลคีน ชื่อในภาษาซินดารินเรียกว่า **อิมลาดริส** (Imladris) ซึ่งมีความหมายว่า 'หุบเขาลึก'  บางครั้งถูกเอ่ยถึงด้วยชื่อ **คฤหาสน์ลาสต์โฮมลี่เฮ้าส์** ในหุบเขาฟากตะวันตกของเทือกเขามิสตี้  อาณาจักรนี้ก่อตั้งขึ้นโดยเอลฟ์กึ่งมนุษย์ชื่อว่า เอลรอนด์ ตั้งแต่ยุคที่สองของโลกอาร์ดา  (ประมาณ 4-5 พันปี ก่อนเหตุการณ์ในเรื่อง ลอร์ดออฟเดอะริงส์) 

ริเวนเดลล์ตั้งอยู่เชิงเขาทางฟากตะวันตกของฮิธายเกลียร์ หรือเทือกเขามิสตี้ ใกล้กับโตรกแคบของแม่น้ำบรุยเนน ซ่อนตัวมิดชิดอยู่ในหุบเขา เส้นทางเข้าออกสำคัญของอาณาจักรนี้คือทางข้ามแม่น้ำบริเวณที่เรียกว่า ฟอร์ดบรุยเนน  ภูมิอากาศทั่วไปค่อนข้างเย็น มีช่วงฤดูร้อนที่อบอุ่นและหิมะเล็กน้อยในฤดูหนาว

อาณาจักรริเวนเดลล์ก่อตั้งขึ้นในปีที่ 1697 ของยุคที่สอง ในระหว่างสงครามเมืองเอเรกิออน เมื่อกองทัพจากลินดอนที่กิล-กาลัดส่งมาช่วยเอเรกิออน นำทัพโดยเอลรอนด์ ต้องพาผู้ลี้ภัยที่หนีออกมาจากนครเอเรกิออนถอยขึ้นไปทางเหนือ  ทัพของเซารอนปิดล้อมริเวนเดลล์อยู่ถึงสามปี จนกระทั่งกิล-กาลัดและทัพจากนูเมนอร์ส่งมาช่วย ทัพจากริเวนเดลล์ยกออกตีกระหนาบจนสามารถเอาชนะเซารอนในการศึกครั้งนั้นได้  ริเวนเดลล์ถูกทัพของวิชคิงปิดล้อมอีกครั้งในราวศตวรรษที่ 14 ของยุคที่สาม และสามารถขับไล่ทัพของวิชคิงไปได้เมื่อได้รับกำลังเสริมมาจากลอธลอริเอน

ในเรื่อง เดอะฮอบบิท  บิลโบ แบ๊กกิ้นส์ มาแวะพักที่ริเวนเดลล์นี้พร้อมกับพวกคนแคระ ในระหว่างการเดินทางไปยังภูเขาโลนลี่ และยังแวะพักในขากลับระหว่างเดินทางกลับไชร์พร้อมกับแกนดัล์ฟ

ในเรื่อง เดอะลอร์ดออฟเดอะริงส์  โฟรโด แบ๊กกิ้นส์ กับผองเพื่อนฮอบบิทของเขา เดินทางมายังริเวนเดลล์พร้อมกับอารากอร์น และได้ใช้เวลาพักฟื้นอยู่ที่นี่หลายเดือน  ที่นี้ยังเป็นที่ชุมนุมเผ่าพันธุ์ต่างๆ ที่ยังเป็นอิสระชนแห่งมิดเดิลเอิร์ธ คือพวกเอลฟ์ มนุษย์ และคนแคระ  ใน**[[ที่ประชุมของเอลรอนด์]]** เผ่าพันธุ์ทั้งหลายได้ลงมติให้นำแหวนเอกไปทำลายเสียที่เมาท์ดูม  โดย โฟรโด เป็นผู้รับอาสาทำหน้าที่นี้   เอลรอนด์ได้เลือกตัวแทนแต่ละเผ่าพันธุ์เข้าร่วมในคณะพันธมิตรแห่งแหวน เพื่อปฏิบัติภารกิจนี้

ครอบครัวของเอลรอนด์ทุกคนพำนักอยู่ที่ริเวนเดลล์ ได้แก่ เคเลบรีอัน ภรรยาของเขา  เอลลาดาน และ เอลโรเฮียร์ บุตรชายฝาแฝด และธิดาคนสุดท้องคือ อาร์เวน นอกจากนี้เอลรอนด์ยังเลี้ยงดูทายาทวงศ์กษัตริย์มนุษย์ คือ อารากอร์น ในฐานะบุตรบุญธรรมของตนด้วย  แต่เคเลบรีอันได้รับบาดเจ็บในระหว่างเดินทางข้ามเทือกเขามิสตี้ครั้งหนึ่งแล้วถูกพวกออร์คซุ่มโจมตี นางจึงเดินทางไปรักษาตัวที่แผ่นดินอมตะ  ในระหว่างยุคสงครามแหวน เคเลบรีอันจึงมิได้อยู่ที่ริเวนเดลล์แล้ว

ในช่วงต้นของยุคที่สี่  หลังจากอาร์เวนได้อภิเษกกับอารากอร์น ขึ้นเป็นราชา-ราชินีของอาณาจักรกอนดอร์แล้ว  เอลรอนด์เดินทางออกจากริเวนเดลล์เพื่อกลับไปยังแผ่นดินตะวันตก คงเหลือแต่เพียงเอลลาดานและเอลโรเฮียร์พำนักอยู่ที่นี่ ต่อมา เคเลบอร์น ได้ละลอธลอริเอนและมาสมทบกับพวกเขาที่นี่  แต่ไม่มีบันทึกใดระบุว่า สุดท้ายแล้วพวกเอลฟ์อพยพออกจากริเวนเดลล์ไปจนหมดสิ้นเมื่อใด

## อ้างอิง
* เจ. อาร์. อาร์. โทลคีน, *ลอร์ดออฟเดอะริงส์*, ลอนดอน:สำนักพิมพ์ฮาร์เปอร์คอลลินส์
* เจ. อาร์. อาร์. โทลคีน, *Unfinished Tales*, ลอนดอน:สำนักพิมพ์ฮาร์เปอร์คอลลินส์

หมวดหมู่:ดินแดนในตำนานของโทลคีน
โอลึมพีอาชตาดีอ็อน (มิวนิก)

**โอลึมพีอาชตาดีอ็อน** () คือสนามกีฬาในประเทศเยอรมนี อยู่ทางตอนเหนือของเมืองมิวนิก สร้างขึ้นเพื่อใช้ในการแข่งขันกีฬาโอลิมปิกฤดูร้อน 1972และฟุตบอลโลก 1974 ที่เยอรมนีตะวันตกเป็นเจ้าภาพ ออกแบบโดยสถาปนิกกึนเทอร์ เบนิช และวิศวกรไฟร อ็อทโท ปัจจุบันยังใช้เป็นสถานที่จัดงานแข่งกีฬา งานแสดงคอนเสิร์ต และกิจกรรมกีฬาต่าง ๆ สำหรับชาวมิวนิกและนักท่องเที่ยวทั่วไป

## อ้างอิง

## แหล่งข้อมูลอื่น

*Official site 
*Olympic Stadium review by a+t architecture publishers

หมวดหมู่:สิ่งก่อสร้างในมิวนิก
หมวดหมู่:สนามกีฬาในประเทศเยอรมนี
หมวดหมู่:สนามฟุตบอลในประเทศเยอรมนี
มิวนิก
หมวดหมู่:สนามกีฬาฟุตบอลโลก 1974
หมวดหมู่:สโมสรฟุตบอลไบเอิร์นมิวนิก
ยามานาชิ

**ยามานาชิ** () สามารถหมายถึง

* จังหวัดยามานาชิ
* ยามานาชิ (เมือง)
* ยามานาชิ ฮันโซ
* สาลี่ (*Pyrus pyrifolia*)
คานางาวะ

**คานางาวะ** หรือ **คานากาวะ** ( *Kanagawa*) สามารถหมายถึง

* คานางาวะ (นามสกุล)
* จังหวัดคานางาวะ
** เขตคานางาวะ
** สถานีคานางาวะ (คานางาวะ)
* จังหวัดโอโกยามะ
** ปราสาทคานางาวะ
** สถานีคานางาวะ (โอโกยามะ)
ไซตามะ

**ไซตามะ** อาจหมายถึง
* จังหวัดไซตามะ () จังหวัดหนึ่งในประเทศญี่ปุ่น
* นครไซตามะ () เมืองหลวงของจังหวัดไซตามะ
ออมสิน

**ออมสิน** อาจหมายถึง
* ธนาคารออมสิน ชื่อธนาคารแห่งหนึ่ง 
* สลากออมสิน สลากอย่างหนึ่ง
* กระปุกออมสิน สิ่งของอย่างหนึ่งมีรูปร่างได้หลายแบบ ใช้สำหรับหยอดเงิน เพื่อเก็บสะสมหรือไว้ใช้ยามจำเป็นหรือตามประสงค์ของเจ้าของ ส่วนใหญ่ทำจากปูนปลาสเตอร์หรือพลาสติก
* ออมสิน (เต่า) ชื่อเต่าที่มีชื่อเสียงจากการกลืนเหรียญเป็นจำนวนมาก
สะพานข้ามอ่าวหางโจว

**สะพานข้ามอ่าวหางโจว** (จีนตัวย่อ: 杭州湾大桥; จีนตัวเต็ม: 杭州灣大橋; พินอิน: Hángzhōu Wān Dàqiáo) ซึ่งเป็นสะพานข้ามทะเลที่ยาวที่สุดในโลก ตั้งแต่ปี พ.ศ. 2550 ในมณฑลเจ้อเจียง เริ่มต้นจากเมืองเจียซิงทางทิศเหนือไปสิ้นสุดที่เมืองหนิงปัวทางทิศใต้ มีความยาวทั้งหมด 35.673 กิโลเมตร มี 6 ช่องทางจราจร มีโครงสร้างเป็นสะพานขึง ซึ่งมีส่วนโครงสร้างขึงเคเบิลแยกกันสองชุด ใช้งบประมาณในการก่อสร้าง ราว 54,000 ล้านบาท ช่วยร่นระยะการเดินทางระหว่างหนิงปัวและเซี่ยงไฮ้จาก 400 กิโลเมตร (249 ไมล์) ให้เหลือเพียง 180 กิโลเมตร (112 ไมล์) และลดเวลาการเดินทางจาก 4 เป็น 2 ชั่วโมง 

การก่อสร้างสะพานเสร็จสมบูรณ์เมื่อวันที่ 14 มิถุนายน พ.ศ. 2550 และพิธีเปิดได้จัดขึ้นเมื่อวันที่ 26 มิถุนายน พ.ศ. 2550  ได้เปิดอย่างเป็นทางการให้ประชาชนทั่วไปเมื่อ 1 พฤษภาคม พ.ศ. 2551

## ประวัติ
การศึกษาความเป็นไปได้ของสะพานที่ใช้ข้ามอ่าวหางโจวมีมานานกว่าทศวรรษก่อนหน้าการอนุมัติแผนการก่อสร้างฉบับสุดท้ายใน พ.ศ. 2546 

โดยแผนก่อนหน้ามีการออกแบบให้วางแนวสะพานออกไปทางทิศตะวันออก ใกล้กับปากอ่าว (ทะเลจีนตะวันออก) มากขึ้น ซึ่งแม้ทำให้มีระยะการเดินทางที่สั้นกว่าระหว่างหนิงปัวและเซี่ยงไฮ้ ภายใต้แผนนี้สะพานจะเริ่มทางเหนือจากเขตจินซาน ชานเมืองของเซี่ยงไฮ้ แต่รัฐบาลท้องถิ่นเซี่ยงไฮ้ปฏิเสธแผนดังกล่าวและมุ่งเน้นไปที่การสร้างสะพานตงไห่ ที่ยาว 32.5 กิโลเมตร (20 ไมล์) เพื่อเชื่อมเซี่ยงไฮ้กับท่าเรือนอกชายฝั่งหยางชาน ที่บริเวณปากอ่าว ซึ่งรัฐบาลเซี่ยงไฮ้พยายามเสนอให้ท่าเรือหยางซานเป็นท่าเรือหลักบนชายฝั่งตะวันออกของจีน และปฏิเสธที่จะอนุญาตให้มีการสร้างสะพานข้ามอ่าวในอาณาเขตของตน ซึ่งขณะเดียวกันแผนเดิมนี้เป็นการสนับสนุนการเข้าถึงท่าเรือหนิงปัวที่เป่ย์หลุน ดีงนี้รัฐบาลมณฑลเจ้อเจียงถูกบังคับให้สร้างสะพานออกไปทางทิศตะวันตกบนอาณาเขตของมณฑลเจ้อเจียงเองทั้งหมด ทำให้ในที่สุดสะพานอ่าวหางโจวเชื่อมต่อฉือซี ซึ่งเป็นนครระดับอำเภอที่เป็นส่วนหนึ่งของนครหนิงปัว กับ ไห่หยาน ซึ่งเป็นอำเภอในนครเจียซิง สะพานอ่าวหางโจวช่วยลดระยะการขับรถระหว่างหนิงปัวกับเมืองต่าง ๆ ของภูมิภาคสามเหลี่ยมปากแม่น้ำแยงซีอย่างมีนัยสำคัญ และปรับปรุงความสามารถในการแข่งขันของท่าเรือเป่ย์หลุน

## อ้างอิง

ข้ามอ่าวหางโจว
หมวดหมู่:สิ่งก่อสร้างในมณฑลเจ้อเจียง
ข้ามอ่าวหางโจว
ข้ามอ่าวหางโจว
แด็นนิส แบร์คกัมป์

**แด็นนิส นีโกลาส มารียา แบร์คกัมป์** () อดีตนักฟุตบอลอาชีพในตำแหน่งกองหน้าของทีมชาติเนเธอร์แลนด์และอีกหลายสโมสร โดยเป็นหนึ่งในตำนานของอาร์เซนอล ในระดับพรีเมียร์ลีก อังกฤษ

เกิดเมื่อวันที่ 10 พฤษภาคม ค.ศ. 1969 ที่กรุงอัมสเตอร์ดัม ประเทศเนเธอร์แลนด์ ชื่อแด็นนิสนั้นเป็นชื่อที่พ่อตั้งให้เพื่อเป็นเกียรติแก่เดนิส ลอว์ อดีตกองหน้าชาวสกอตของแมนเชสเตอร์ยูไนเต็ด 

เริ่มเล่นฟุตบอลครั้งแรกกับอาเอฟเซ อายักซ์ สโมสรบ้านเกิด จากนั้นจึงย้ายไปสโมสรอินเตอร์มิลานที่อิตาลีเมื่อฤดูร้อนปี ค.ศ. 1993

ติดทีมชาติครั้งแรกเมื่อวันที่ 26 กันยายน ค.ศ. 1990 ในนัดที่เนเธอร์แลนด์แพ้อิตาลีในบ้านไป 0–1

แด็นนิส แบร์คกัมป์ ย้ายไปที่เล่นที่อังกฤษกับอาร์เซนอล และกลายมาเป็นผู้เล่นคนสำคัญของทีมในตำแหน่งกองหน้า เมื่อสามารถทำพาทีมเป็นดับเบิลแชมป์โดยครองทั้งพรีเมียร์ลีกและเอฟเอคัพในฤดูกาล 1997–98 รวมทั้งได้รับรางวัลนักฟุตบอลยอดเยี่ยมของสมาคมผู้สื่อข่าวอังกฤษในปี ค.ศ. 1998 ด้วย ซึ่งในช่วงเวลานั้น อาร์เซนอลประสบความสำเร็จอย่างสูงสุดจนกลายมาเป็นทีมชั้นนำทีมหนึ่งของเกาะอังกฤษ เทียบเท่าแมนเชสเตอร์ยูไนเต็ดและลิเวอร์พูล ซึ่งในฤดูกาลที่ 2001–2 อาร์เซนอลก็ได้แชมป์พรีเมียร์ลีกอีกครั้ง

ในฟุตบอลโลก 1998 ที่ประเทศฝรั่งเศส ซึ่งเนเธอร์แลนด์ได้อันดับ 4 ในการแข่งขันครั้งนั้น แบร์คกัมป์ก็เป็นหนึ่งในผู้เล่นคนสำคัญของทีมด้วย โดยเป็นผู้ยิงประตูในช่วงทดเวลาบาดเจ็บในนัดที่พบกับอาร์เจนตินาในรอบตัดเชือก ซึ่งแบร์คกัมป์รับลูกโยนยาวจากฟรังก์ เดอ บูร์ และยิงไกลเข้าประตูไป ส่งผลให้เนเธอร์แลนด์ชนะอาร์เจนตินาและเข้ารอบ 4 ทีมสุดท้ายไป ซึ่งลูกนี้ได้รับการโหวตจากแฟนฟุตบอลว่าเป็นหนึ่งในลูกยิงที่สวยที่สุดตลอดกาลของฟุตบอลโลกด้วย  อีกทั้งในกลางปี ค.ศ. 2017 ซึ่งครบรอบวาระการก่อตั้งพรีเมียร์ลีกครบ 25 ปี ลูกยิงของแบร์คกัมป์ในฤดูกาล 2001–02 ที่ยิงใส่นิวคาสเซิลยูไนเต็ด ในการเล่นที่สนามเซนต์เจมส์พาร์ก เมื่อวันที่ 2 มีนาคม ค.ศ. 2002 ที่แบร์คกัมป์รับลูกส่งต่อจากรอแบร์ ปีแร็ส ด้วยเท้าซ้าย และกลับตัว 360 องศา หนีการประกบของนิคอส ดาบิซาส กองหลังของนิวคาสเซิลยูไนเต็ด และบรรจงยิงเข้าประตูไปสวนตัวของเชย์ กิฟเวน ผู้รักษาประตู ไปอย่างสวยงาม ได้รับการโหวตจากแฟนฟุตบอลมากถึงร้อยละ 31 ให้เป็นลูกยิงที่สวยที่สุดของพรีเมียร์ลีก โดยสำนักข่าวบีบีซี

แด็นนิส แบร์คกัมป์ เป็นผู้เล่นกองหน้าที่มีความสุขุมเยือกเย็น ไม่ค่อยปรากฏอารมณ์ฉุนเฉียวในเวลาเล่น มีรูปแบบการเล่นที่สวยงามและเฉียบคม กล่าวกันว่าเป็นผู้เล่นกองหน้าที่ดีที่สุดของเนเธอร์แลนด์นับตั้งแต่มาร์โก ฟัน บัสเติน เป็นต้นมา และถือเป็นผู้เล่นคนสำคัญของในประวัติศาสตร์ของอาร์เซนอลเคียงคู่กับตีแยรี อ็องรี จึงได้รับฉายาจากแฟนฟุตบอลชาวไทยว่า "เพชฌฆาตภูเขาน้ำแข็ง" ซึ่งมาจากฉายาในภาษาอังกฤษว่า "Iceberg" (แปลว่า ภูเขาน้ำแข็ง) มีเกร็ดชีวิตส่วนตัว คือ เจ้าตัวอ้างว่าเป็นโรคกลัวเครื่องบิน (aerophobia) ไม่อาจเดินทางได้ด้วยมีเครื่องบินเป็นพาหนะ ดังนั้นเวลาเดินทางไปในสถานที่ต่าง ๆ จะใช้รถยนต์หรือไม่ก็เรือแทน ทำให้เป็นอุปสรรคอย่างหนึ่งในการเดินทางไปเล่นฟุตบอลในการแข่งขันระดับนานาชาติ

## อ้างอิง

## แหล่งข้อมูลอื่น

หมวดหมู่:นักฟุตบอลชาวดัตช์
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในเซเรียอา
หมวดหมู่:นักฟุตบอลทีมชาติเนเธอร์แลนด์
หมวดหมู่:ผู้เล่นในฟุตบอลโลก 1994
หมวดหมู่:ผู้เล่นในฟุตบอลโลก 1998
หมวดหมู่:นักกีฬาจากอัมสเตอร์ดัม
หมวดหมู่:กองหน้าฟุตบอล
หมวดหมู่:ฟีฟ่า 100
หมวดหมู่:ผู้เข้าหอเกียรติยศพรีเมียร์ลีก
ภาษาอีโลกาโน

**ภาษาอีโลกาโน** (, ; อีโลกาโน: ) เป็นภาษาที่มีผู้พูดมากเป็นลำดับสามในประเทศฟิลิปปินส์ เป็นภาษาตระกูลออสโตรนีเซียนซึ่งใกล้เคียงกับภาษาอินโดนีเซีย ภาษามลายู ภาษาฟีจี ภาษามาวรี ภาษาฮาวาย ภาษามาลากาซี ภาษาซามัว ภาษาตาฮีตี ภาษาชามอร์โร ภาษาเตตุน และภาษาไปวัน

## ระบบการเขียน
thumb|right|คำอธิษฐานขององค์พระผู้เป็นเจ้าจาก ''Doctrina Cristiana'' ค.ศ. 1621 เขียนในภาษาอีโลกาโนแบบอักษรไบบายิน

### อักษรสมัยใหม่
อักษรอีโลกาโนสมัยใหม่ประกอบด้วย 28 ตัวอักษร:

Aa Bb Cc Dd Ee Ff Gg Hh Ii Jj Kk Ll Mm Nn Ññ NGng Oo Pp Qq Rr Ss Tt Uu Vv Ww Xx Yy Zz

### ตัวอย่างจากสองระบบ
ตัวอย่างข้างล่างนี้มาจากคำอธิษฐานขององค์พระผู้เป็นเจ้าสองฉบับ โดยฉบับด้านซ้ายใช้อักขรวิธีฐานภาษาสเปน ส่วนฉบับด้านขวาใช้อักขรวิธีฐานภาษาตากาล็อก

: *Amami, ñga addaca sadi lañgit,*
: *Madaydayao coma ti Naganmo.*
: *Umay cuma ti pagariam.*
: *Maaramid cuma ti pagayatam*
: *Cas sadi lañgit casta met ditoy daga.*
: *Itedmo cadacam ita ti taraonmi iti inaldao.*
: *Quet pacaoanennacami cadaguiti ut-utangmi,*
: *A cas met panamacaoanmi*
: *Cadaguiti nacautang cadacami.*
: *Quet dinacam iyeg iti pannacasulisog,*
: *No di quet isalacannacami iti daques.*

: *Amami, nga addaka sadi langit,*
: *Madaydayaw koma ti Naganmo.*
: *Umay koma ti pagariam.*
: *Maaramid koma ti pagayatam*
: *Kas sadi langit kasta met ditoy daga.*
: *Itedmo kadakami iti taraonmi iti inaldaw.*
: *Ket pakawanennakami kadagiti ut-utangmi,*
: *A kas met panamakawanmi*
: *Kadagiti nakautang kadakami.*
: *Ket dinakam iyeg iti pannakasulisog,*
: *No di ket isalakannakami iti dakes.*

## ไวยากรณ์
ภาษาอีโลกาโนมีรากศัพท์และการลงวิภัติปัจจัยที่ซับซ้อน มีทั้งเติมข้างหน้า ตรงกลางและท้ายคำ รวมถึงการซ้ำบางส่วนของคำด้วย ตัวอย่างเช่น รากศัพท์ของคำว่าอาบน้ำคือ digos ผันได้เป็น Agdigos = อาบน้ำ Agdigdigos = การอาบน้ำ Agdigdigosak = กำลังอาบน้ำ Agindidigosak = แกล้งทำเป็นอาบน้ำ Nagdigosak = อาบน้ำแล้ว

### คำสรรพนาม

คำสรรพนามรูปสมบูรณ์แบ่งเป็น 2 รูปคือรูปสมบูรณ์และรูปภายใน รูปสมบูรณ์จะไม่เชื่อมต่อกับคำอื่น ส่วนรูปภายในจะต่อท้ายคำอื่นเช่น
* **Siák**' ti gayyem ni Juan = ฉันคือเพื่อนของฮวน
* **Dakamí** ti napan idiay Laoag = นั่นคือเราผู้ไปยัง Laoag
Gumatgatang**ak** iti saba = ฉันกำลังซื้อกล้วย
Agawid**kayo**nto kadi intono Sabado? = พวกคุณทั้งหมดจะกลับบ้านวันเสาร์ใช่ไหม
คำสรรพนามแสดงความเป็นเจ้าของต่อกับคำนามที่เป็นเจ้าของหรือคำกริยาเพื่อแสดงการกเกี่ยวข้อง คำสรรพนาม -mo และ -ko ถูกลดลงเหลือ-m และ -k เมื่อตามหลังสระ เข่น
* Napintas ti balay**mo** = บ้านของคุณสวย
* Ayanna daydiay aso**k** = หมาของฉันอยู่ที่ไหน
* Basbasaen**da** ti diario = พวกเขากำลังอ่านหนังสือพิมพ์
สรรพนามรูปกรรมมักใช้แสดงความหมายเพื่อหรือสำหรับใครบางคน เช่น
* Intedna kaniak = เขาให้มันแก่ฉัน
* Imbagan kaniana = คุณบอกเธอ!

## คำยืม
คำศัพท์ภาษาอีโลกาโนใกล้เคียงกับภาษาในเกาะบอร์เนียว คำยืมจากภาษาอื่นได้แก่ ภาษาสเปน ภาษาจีนฮกเกี้ยน ภาษาอาหรับและภาษาสันสกฤต ตัวอย่างเช่น

## อ้างอิง

## บรรณานุกรม

* 
* 
* 

## แหล่งข้อมูลอื่น

อีลโกานโ
กลุ่มล้ำยุค

**กลุ่มล้ำยุค** (, ) ในภาษาฝรั่งเศสหมายถึงทหารกองหน้า (แวนการ์ด) รูปคุณศัพท์ของคำนี้มักใช้ในภาษาฝรั่งเศส อังกฤษ และเยอรมัน เพื่อหมายถึงผู้คนหรืองานที่เป็นแนวทดลองหรือแนวใหม่ โดยเฉพาะในทางศิลปะ วัฒนธรรม และการเมือง

อาว็อง-การ์ดแสดงถึงการผลักดันขอบเขตที่เป็นที่ยอมรับกันทั่วไปว่าเป็นเรื่องปกติธรรมดา (บรรทัดฐาน - norm) หรือสถานภาพปัจจุบัน (status quo) โดยเริ่มแรกในขอบเขตทางวัฒนธรรม

## นิยามที่ใช้
ศัพท์ avant-garde นี้ เดิมใช้อธิบายส่วนหน้าสุดของกองทัพที่บุกไปในสนามรบ (เรียกอีกอย่างว่าแวนการ์ด) และในปัจจุบันใช้กับกลุ่มใด ๆ ก็ได้ โดยเฉพาะศิลปินที่เห็นว่าตัวเองนั้นมีความริเริ่มใหม่และก้าวล้ำไปกว่าคนจำนวนมาก

แวนการ์ดซึ่งเป็นกองทหารขนาดเล็กของนายทหารทักษะสูง จะสำรวจภูมิประเทศล่วงไปข้างหน้าและจะกำหนดเส้นทางการเดินทัพให้แก่กองทัพใหญ่ที่กำลังบุก แนวคิดนี้ใช้กับผลงานที่สร้างโดยศิลปินและปัญญาชนกลุ่มเล็ก ๆ ที่เปิดทางไปสู่ภูมิประเทศใหม่ทางการเมืองและวัฒนธรรม ให้สังคมได้เดินตาม

ต้นกำเนิดของการใช้ศัพท์ฝรั่งเศสนี้ในศิลปะ ยังเป็นที่ถกเถียง บ้างกำหนดมันในวันที่ 17 พฤษภาคม ค.ศ. 1863 ในงานเปิด Salon des Refusés ในปารีส ซึ่งจัดโดยกลุ่มจิตรกร ซึ่งผลงานถูกปฏิเสธจากงาน Salon โดยงาน Salons des Refusés จัดใน ค.ศ. 1863, 1874, 1875, และ 1886

## อ้างอิง

## แหล่งข้อมูลอื่น
* ภาพยนตร์ศิลปะแนวทดลอง-ภาพยนตร์อาว็องการ์ดในโลกตะวันตก, มณีกาญจน์ ไชยนนท์

หมวดหมู่:ศิลปะล้ำยุค
หมวดหมู่:ศิลปะสมัยใหม่
หมวดหมู่:ขบวนการศิลปะ
หมวดหมู่:สุนทรียศาสตร์
หมวดหมู่:สมัยใหม่นิยม
ยุทธภพครบสลึง

**ยุทธภพครบสลึง** () เป็นเกมออนไลน์ประเภท MMORPG จากประเทศเกาหลีใต้ พัฒนาโดยบริษัท KRG Soft เผยแพร่โดย Mgame เกมนี้มีพื้นฐานอยู่บนหนังสือการ์ตูนในชื่อเดียวกันนี้ของเกาหลีที่เกี่ยวกับศิลปะการต่อสู้ คำว่า Yulgang มาจากคำย่อของ Yul-Hyul-Gang-Ho (热血江湖/열혈강호 *ยอลฮยอลกังโฮ*) แปลว่า "เจียงหูเลือดเดือด" ในประเทศไทย เกมดังกล่าวได้ซื้อลิขสิทธิ์และนำเข้าโดย เอเชียซอฟท์ คอร์ปอเรชั่น เกมออนไลน์เกมนี้เป็นเกมที่เล่นได้โดยไม่เสียค่าใช้จ่าย แต่สร้างรายได้จากการขายสินค้าใน Yulgang Shop ด้วยเงินจริง ในวันที่ 14 กุมภาพันธ์ พ.ศ. 2550 เกมนี้ได้รับความนิยมคือมีผู้ลงทะเบียนเล่นเกมกว่า 60 ล้านคนในจีนและเกาหลี และเกมนี้มีเซิร์ฟเวอร์ให้บริการในประเทศญี่ปุ่น จีน ไต้หวัน ไทย อินโดนีเซีย และสหรัฐอเมริกา

## อ้างอิง

## แหล่งข้อมูลอื่น

หมวดหมู่:เกมออนไลน์
หมวดหมู่:วิดีโอเกมที่พัฒนาขึ้นในประเทศเกาหลีใต้
ไพโลคาร์พีน

**ไพโลคาร์พีน (Pilocarpine)** เป็นสารแอลคาลอยด์ประเภทมัสคารีน ได้มาจากใบของพืชล้มลุกจีนัส *Pilocarpus* จากเขตร้อนของทวีปอเมริกา

## การใช้ประโยชน์ในการรักษาโรค

ไพโลคาร์พีนถูกใช้ในการรักษาต้อหินมุมเปิดเรื้อรังและต้อหินมุมปิดเฉียบพันมานานกว่า 100 ปี

ไพโลคาร์พีนยังถูกใช้ในการรักษาอาการปากแห้งเนื่องจากน้ำลายน้อย โดยกระตุ้นการคัดหลั่งน้ำลายและเหงื่อออกมาในปริมาณมาก และยังอาจทำให้เกิดภาวะความดันเลือดต่ำและหัวใจเต้นช้าลง

หมวดหมู่:แอลคาลอยด์
เดอะซิมส์ วัยวุ่นลุ้นรัก

**เดอะซิมส์ วัยวุ่นลุ้นรัก** () เป็นภาคเสริมต่อจากปาร์ตี้สุขสันต์ บ้านหรรษา ของเกมเดอะซิมส์
เป็นซีรีส์ชุดที่ 4 ของเกมส์ The Sims 

## จุดเด่น
* การพัฒนารูปแบบปฏิสัมพันธ์ของชาวซิมส์ให้มีความละเอียดมากขึ้น เช่น การจูบที่มีหลายวิธีซึ่งขึ้นอยู่กับความสัมพันธ์ของชาวซิมส์นั้น ๆ
* การเพิ่มสถานที่ดาว์นทาวน์ (Downtown) ซึ่งเป็นสถานที่เสมือนย่านธุรกิจ ห้างสรรพสินค้า ภัตตาคาร ร้านกาแฟ บาร์ ชายหาด สวนสาธารณะ ซึ่งเป็นสถานที่ๆชาวซิมส์สามารถมาทำกิจกรรมต่าง ๆ ที่ไม่สามารถทำได้ในย่านที่พักอาศัย เช่น การเดท การซื้อเสื้อผ้าชุดใหม่
* ไอเท็มหลายชนิดที่เพิ่มเข้ามา

## ตัวละครที่เพิ่มเข้ามา
* **หมีแคร์ล** เป็นหมีตัวเมียที่ชอบออกมาคุ้ยขยะในตอนกลางคืนในภาคเสริมของวัยวุ่นลุ้นรัก แต่ถ้าคุณซื้อน้ำผึ้งของภาคเสริม เดอะซิมส์ Makin Magic หรือ คาถามหาสนุก ล่ะก็เธอก็จะมากินน้ำผึ้งทันที
* **ภารโรงซอนย่า** เป็น NPC ซึ่งมีหน้าที่ทำความสะอาดในย่านดาวน์ทาวน์
* **นักดนตรีกวีเอกคาร์โล** นักดนตรีชาวอิตาเลี่ยนที่มอบเสียงดนตรีอันไพเราะแก่ผู้ฟังในย่านดาวน์ทาวน์ เขาจะปรากฏตัวในที่มี "โต๊ะบริกร หม่อมถนัด ศอ" หากบริเวณนั้นมีเปียโนว่างอยู่ ในบางครั้งเขาจะไปเล่นเปียโนแทน
* **มิสคริมเพิลบัตทอม** เป็นชาวซิมส์ NPC ลักษณะเป็นคุณป้าแก่ ๆ ที่จะสุ่มเดินไปเดินมา หากเธอเดินผ่านชาวซิมส์ที่พลอดรักกัน เธอจะทำการต่อว่าชาวซิมส์นั้นทำให้คะแนนความสัมพันธ์ลดลง

หมวดหมู่:เดอะซิมส์
หมวดหมู่:เกมจากค่ายอิเล็กทรอนิก อาตส์
อุทยานแห่งชาติภูลังกา

**อุทยานแห่งชาติภูลังกา** ครอบคลุมพื้นที่อำเภอบ้านแพง อำเภอนาทม จังหวัดนครพนม และอำเภอเซกา อำเภอบึงโขงหลง จังหวัดบึงกาฬ มีเนื้อที่ประมาณ 31,250 ไร่ หรือประมาณ 50 ตารางกิโลเมตร   จุดเด่นที่น่าสนใจ คือ น้ำตกตาดขาม (อำเภอบ้านแพง จังหวัดนครพนม), น้ำตกตาดโพธิ์ (อำเภอบ้านแพง จังหวัดนครพนม), น้ำตกตาดวิมานทิพย์ (อำเภอบึงโขงหลง จังหวัดบึงกาฬ), น้ำตกกินนรี (อำเภอบึงโขงหลง จังหวัดบึงกาฬ) ตามลำดับ

## ประวัติ
ปี พ.ศ. 2527 กองอุทยานแห่งชาติได้สำรวจพื้นที่บริเวณป่าภูลังกา ท้องที่อำเภอบ้านแพง จังหวัดนครพนม พบมีสภาพที่เหมาะสม สามารถจัดตั้งเป็นอุทยานแห่งชาติได้ เนื่องจากสภาพป่าโดยทั่วไปเป็นป่าดิบเขา ป่าดงดิบ ป่าเบญจพรรณ และป่าแดงที่สมบูรณ์ มีสัตว์ป่าชุกชุม เป็นต้นกำเนิดของลำห้วยหลากสาย และมีจุดเด่นทางธรรมชาติ เช่น หน้าผา ถ้ำ น้ำตก อยู่หลายแห่ง 

กรมป่าไม้พิจารณาแล้ว เพื่อเป็นการอนุรักษ์ทรัพยากรป่าไม้และทิวทัศน์ธรรมชาติที่สวยงามเพื่อรักษาสมดุลทางธรรมชาติของระบบนิเวศน์ของพื้นที่ดังกล่าว ให้คงไว้ในรูปของอุทยานแห่งชาติ เพื่อประโยชน์แก่การศึกษาและรื่นรมย์ของประชาชนสืบไป จึงเห็นควรกำหนดพื้นที่บริเวณดังกล่าวเป็นอุทยานแห่งชาติตามนัยมาตรา 6 แห่ง พระราชบัญญัติอุทยานแห่งชาติ พ.ศ. 2504

อุทยานแห่งชาติภูลังกา ได้รับรางวัลอุทยานแห่งชาติสีเขียว (Green National Parks) ระดับทอง (ดีเยี่ยม) ประจำปี 2563

## ลักษณะภูมิประเทศ
มีลักษณะเป็นภูเขาเรียงซ้อนกันตามแนวแม่น้ำโขง คือ ภูลังกาเหนือ ภูลังกากลาง และภูลังกาใต้ ทอดยาวตามแนวทิศเหนือกับทิศใต้และสลับด้วยเทือกเขาขนาดเล็กหลายลูกสลับซับซ้อนกันพร้อมทั้งทอดยาวตามแนวลำน้ำโขง มีความสูงจากระดับน้ำทะเล ที่จุดสูงสุดบนภูลังกาเหนือ สูง 563 เมตรจากระดับน้ำทะเล สภาพโดยทั่วไปของพื้นที่เป็นภูเขาหินทราย โดยแบ่งชั้นหินที่สำคัญออกเป็น 3 หมวด คือ หมวดหินโคราช หมวดหินภูพาน และหมวดหินภูกระดึง ลักษณะดินจะเป็นดินทรายมีการพังทลายปานกลาง ภูลังกาเป็นต้นกำเนิดของห้วยต่าง ๆ หลายสาย เช่น ห้วยทรายเหนือ ห้วยซ่าน ห้วยยางนกเหาะ หวยลังกา ห้วยขาม และห้วยทรายใต้ ซึ่งมีความสำคัญมากสำหรับราษฎรในที่ราบที่อยู่ใกล้เคียงในการทำการเกษตรกรรม และไหลลงสู่แม่น้ำโขง ที่อำเภอบ้านแพง จังหวัดนครพนม

## ลักษณะภูมิอากาศ
ในพื้นที่มีสภาพภูมิอากาศ โดยทั่วไปแล้วจะมีสภาพอากาศใกล้เคียงกับบริเวณอื่น ๆ ของภาคตะวันออกเฉียงเหนือ ส่วนสภาพอากาศบนยอดเขาจะมีลักษณะเป็นหิน ฤดูหนาวจะมีอากาศหนาวจัด ประมาณ 0-5 องศาเซลเซียส โดยอุณหภูมิเฉลี่ยตลอดปีประมาณ 25-36 องศาเซลเซียส ฤดูฝนมีปริมาณน้ำมาก ประมาณ 1,860 มิลลิเมตรต่อปี

## พืชพรรณและสัตว์ป่า
พื้นที่อุทยานแห่งชาติภูลังกาปกคลุมด้วยป่าดิบแล้ง ป่าเบญจพรรณ และป่าเต็งรัง ดอกไม้ป่าที่มีอยู่โดยทั่วไป โดยเฉพาะกล้วยไม้ป่า รองเท้านารี เท่าที่พบในปัจจุบันส่วนมากจะเป็นกล้วยไม้ตระกูลหวายและแดงอุบล นอกจากนั้นภูลังกายังเป็นแหล่งสมุนไพรต่าง ๆ และว่านนานาชนิด

ภูลังกาในปัจจุบันเท่าที่พบและได้ข้อมูลจากชาวบ้าน ปรากฏว่ายังมีสัตว์ป่าประเภทสัตว์เลี้ยงลูกด้วยนม เช่น หมูป่า ลิง อีเห็น เก้ง อยู่เป็นจำนวนมาก พร้อมทั้ง กระรอก กระแต บ่าง และนอกจากนี้ยังมีสัตว์ปีกจำพวกนกต่าง ๆ หลายชนิด ที่เด่น ๆ อีกจำพวกหนึ่งคือ สัตว์เลื้อยคลาน ได้แก่ กระท่าง และงู อีกหลาย ๆ ชนิด 

## อ้างอิง

ภูลังกา
ภูลังกา
ภูลังกา
ลังกา
หมวดหมู่:อำเภอบ้านแพง
หมวดหมู่:อำเภอเซกา
หมวดหมู่:อำเภอบึงโขงหลง
หมวดหมู่:เขตแดนไทย–ลาว
โบอิง เอ็กซ์-45

**โบอิง เอ็กซ์-45** ()  โบอิง เอ็กซ์-45 เป็นเครื่องบินไร้คนขับ โดยเป็นส่วนหนึ่งของโครงการ JUCAS ซึ่งเป็นความร่วมมือกันระหว่างสำนักงานโครงการวิจัยเชิงป้องกันขั้นก้าวหน้า DARPA ของกองทัพอากาศสหรัฐฯ กองทัพเรือสหรัฐฯ และ บริษัทโบอิง โดยเครื่องบินลำนี้ได้รับการพัฒนาเพื่อความหลากหลายในการบินทำภารกิจ เช่น การบินกดดันการป้องกันทางอากาศของข้าศึก การบินโจมตี การทำลายทางอิเล็กทรอนิกส์ และ การบินสอดแนม 

เครื่อง เอ็กซ์-45 ถูกสร้างจากวัสดุผสมที่มีอะลูมิเนียมเป็นองค์ประกอบหลักและที่ผิวทำมาจากวัสดุผสมคอมโพสิตชนิดกราไฟต์ อีพ็อกซี่ ยานมีรูปทรงคล้ายตัว Y จมูกยานมีลักษณะของท่อนำอากาศเข้ายาน  ปีกของยานสามารถถอดออกได้ง่ายในเวลาที่ต้องการขนส่งทางอากาศโดยบรรจุในตู้คอนเทนเนอร์เครื่องบิน ซี-5 หรือ ซี-17

การควบคุมยานจะถูกควบคุมจากรถควบคุมซึ่งรัศมีในการควบคุมห่างไปได้กว่า 100 กิโลเมตร ภายในรถควบคุมยานประกอบไปด้วย สถานีควบคุมการบินทำภารกิจ ระบบสนับสนุน
สถานีควบคุมการบินภารกิจจะประกอบไปด้วย ตัวรีเลย์สัญญานดาวเทียมที่มีการป้องกันและลิงก์ติดต่อสื่อสารในแนวสายตา ซึ่งจะถูกใช้ในการวางแผนเส้นทางการบินและภารกิจที่ยานสามารถทำงานได้เองโดยอัตโนมัติ การปฏิบัติการระบบจะมีวงรอบของการตัดสินใจโดยมนุษย์แทรกอยู่ด้วยเสมอ ทั้งในการวางแผนและการทำภารกิจ รวมไปถึงการค้นหาเป้าหมาย การพิสูจน์ฝ่าย การจับเป้าแบบทันกาล การเลือกใช้อาวุธและการยิงอาวุธปล่อย และรวมไปถึงการประเมินความเสียหายของเป้าหมาย

## อ้างอิง

* 

อเอ็กซ์-45

หมวดหมู่:อากาศยานทางการทหารไร้คนขับของสหรัฐ
มหันตภัยเชื้อนรกถล่มเมือง

**28 Weeks Later** เป็นภาพยนตร์จากอังกฤษ เป็นภาคต่อของ 28 Days Later ซึ่งเป็นภาพยนตร์แนวสยองขวัญเกี่ยวกับเชื้อไวรัสที่ระบาดในประเทศอังกฤษทำให้ผู้คนกลายเป็น ซอมบี้ ไล่อาละวาดล่าคน ทำให้กองกำลังนาโต้นำโดยประเทศสหรัฐอเมริกาต้องเข้าไปกำจัดเชื้อหลังจากนั้น 24 สัปดาห์กองกำลังนาโต้ประสบความสำเร็จในการปราบเชื้อ และผู้ติดเชื้อ แต่ทว่ายังมีผู้ติดเชื้อที่มีภูมิคุ้มกันพิเศษที่ไม่ทำให้ตนกลายร่างเป็นซอมบี้ แต่ยังคงมีเชื้ออยู่ได้แพร่กระจายไวรัสของตนออกไปอีกครั้ง จนต้องเกิดสงครามกับ ผู้ติดเชื้อรอบใหม่ขึ้น

หมวดหมู่:ภาพยนตร์อังกฤษ
เจลลี่บีน

**เจลลี่บีน** () เป็นขนมหวานที่ทำเป็นรูปคล้ายเมล็ดถั่ว โดยมีส่วนผสมจากน้ำตาล น้ำเชื่อมข้าวโพด และแป้ง โดยผสมสีและกลิ่นผลไม้ต่างๆ โดยมีต้นกำเนิดจาก ลอสแอนเจลิส สหรัฐอเมริกา

## อ้างอิง
* ประวัติเจลลีบีน 

## แหล่งข้อมูลอื่น
* เว็บไซต์อย่างเป็นทางการ

หมวดหมู่:ขนมหวาน
หมวดหมู่:สิ่งประดิษฐ์ของสหรัฐ